**Дом здравља ''Др Ђорђе Лазић'' Сомбор**

**Мирна бр. 3, Сомбор**

**Брoj: 1060/2025**

На основу одлуке в.д. директора Дома здравља „Др Ђорђе Лазић“ Сомбор, број 1060/2025 од 01.10.2025. године, а у складу са члановима 8, 9 и 10 Колективног уговора Дома здравља „Др Ђорђе Лазић“ Сомбор број 543/2024-1 од 05.04.2024. године, расписује се

**ОГЛАС**

**ОГЛАШАВА СЕ ОГЛАС ЗА ПРИЈЕМ У РАДНИ ОДНОС**

**У складу са Програмом друштвене бриге за здравље становништва на територији града Сомбора за 2025. годину, Програм примарне здравствене заштите Дома здравља „Др Ђорђе Лазић“ Сомбор, Програм унапређења денталног здравља**

**I ДОКТОР СТОМАТОЛОГИЈЕ – два (2) извршиоца** у Служби за стоматолошку здравствену заштиту, Одељење за стоматолошку здравствену заштиту деце и омладине, у Дому здравља „Др Ђорђе Лазић“ Сомбор, на **ОДРЕЂЕНО ВРЕМЕ**, **са пуним радним временом до 31.12.2025. године**:

**УСЛОВИ:**

Високо образовање:

* На интергрисаним академским студијама, по пропису који уређује високо образовање, почев од 10.09.2005. године
* На основним студијама у трајању од најмање пет година по пропису који је уређивао високо образовање до 10.09.2005. године
* Стручни испит
* Лиценца
* Најмање шест месеци радног искуства у звању доктора стоматологије

**Опис посла:**

Врши преглед, обраду и лечење болесника у оквиру свог домена, издаје лекарска уверења за судско-медицинска вештачења. Упућује болеснике на друге консултативне прегледе. Пружа стручно методолошку помоћ вишим зубарима и зубарима. Одговоран је за вођење здравствене документације и евиденције. Води рачуна и одговоран је за осмогодишња средства и њихову исправност. Води рачуна и одговоран је за потрошњу и требовање материјала. Одговоран је за хигијену и чистоћу амбуланте. Организује посао у својој амбуланти. За свој рад одговара непосредно начелнику службе. Обавља и све друге послове по налогу непосредног руководиоца.

**.....................................................................................................................................................................................**

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду (''Сл. гласник РС'' број 24/2005, 61/2005, 54/2009, 32/2013, 75/2014, 13/2017 одлука УС, 113/17 и 95/18 аутентично тумачење), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор, бр. 315/2019-1 од 09.08.2019. године, и следећим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор и то првим бр. 99/2020-1 од 07.03.2020. године, другим бр. 163/2020-1 од 17.07.2020. године, трећим бр. 341/2021-4 од 20.08.2021. године, четвртим бр. 530/2022-3 од 08.10.2022. године и петим бр. 813/2022-1 од 28.11.2022. године.

**Кандидати су дужни да, уз пријаву на оглас, доставе следећу документацију:**

1. Оверену фотокопију дипломе или уверења о стеченом високом образовању;
2. Оверену фотокопију уверења о положеном стручном испиту;
3. Лиценцу или решење о постојању услова за издавање лиценце или решење о издавању лиценце или решење о постојању услова за обнављање лиценце или решење о обнављању лиценцу;
4. Уверење да кандидат није осуђиван (уверење МУП-а), не старије од 6 месеци;
5. Уверење да се против кандидата не води кривични поступак (уверење основног и вишег суда), не старије од 6 месеци;
6. Фотокопију личне карте или очитану личну карту;
7. Уверење о држављанству или оверену фотокопију уверења о држављанству;
8. Извод из матичне књиге рођених или оверену фотокопију извода из матичне књиге рођених;
9. Извод из матичне књиге венчаних (ако је кандидат променио презиме) или оверену фотокопију извода из матичне књиге венчани;
10. Мишљење непосредног руководиоца/претпостављеног о раду кандидата – препорука (пожељно);
11. Доказ о радном искуству (уговор о раду, потврда послодавца...)

\*У случају да конкуришу лица која су страни држављани, потребно је доставити документацију која је у складу са Законом о запошљавању странаца\*

**Приликом заснивања радног односа изабрани кандидати су дужни да обаве лекарски преглед и доставе лекарско уверење као доказ о здравственој способности за послове за које се заснива радни однос.**

**РОК** за подношење пријава је **8 дана од дана објављивања огласа** на интернет страници Министарства здравља, на огласној табли Националне службе за запошљавање – Филијала Сомбор и на интернет страници Дома здравља ''Др Ђорђе Лазић'' Сомбор.

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Др Ђорђе Лазић“ Сомбор.

**Пријаве доставити у затвореној коверти са назнаком:**

Пријава за заснивање радног односа за радно место:

1. Доктор стоматологије у Служби за стоматолошку здравствену заштиту, Одељење за стоматолошку здравствену заштиту деце и омладине**.**

Неблаговремене и непотпуне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, **у року од 15 дана** од дана истека рока за подношење пријава и биће достављена свим кандидатима.

У Сомбору, 02.10.2025. године

в.д. директора Дома здравља

„Др Ђорђе Лазић“ Сомбор

др Емеше Ури